ai4bharat/Pralekha huggingface dataset:
ఆర్థిక మంత్రిత్వ శాఖ
ప్రధాన మంత్రి సురక్ష బీమా యోజన  పథకం కింద 1,19,224 క్లెయిములకు చెల్లింపులు
ప్రధాన మంత్రి సురక్ష బీమా యోజన  పథకం బ్యాంక్/పోస్టాఫీసుల్లో అందుబాటులో ఉంది. 18-70 సంవత్సరాల మధ్య వయస్సులో, ఆదాయం సంపాదించే ప్రతి వ్యక్తికి అందుబాటులో ఉంటుంది. కేంద్ర ఆర్థిక శాఖ సహాయ మంత్రి డాక్టర్ భగవత్ కిసన్రావ్ కరాద్ ఈ రోజు రాజ్యసభలో లిఖితపూర్వక సమాధానం రూపంలో ఈ విషయాన్ని తెలిపారు.
పథకం ప్రారంభించిన నాటి నుంచి 28.06.2023 వరకు బీమా సంస్థలు ఆమోదించిన, తిరస్కరించబడిన క్లెయిమ్ల సంఖ్య:
|
|
జాతీయ స్థాయిలో పీఎంఎస్బీవై క్లెయిముల సమాచారం
|
|
చెల్లించిన క్లెయిముల సంఖ్య
|
|
1,19,224
|
|
తిరస్కరించిన క్లెయిముల సంఖ్య
|
|
30,549
సమాచార మూలం: పీఎంఎస్బీవై కింద నమోదులు జరిపే సాధారణ బీమా సంస్థలు
31.05.2023 నాటికి పీఎంఎస్బీవై కింద నమోదైన వ్యక్తుల సంఖ్యను రాష్ట్రాల వారీగా అనుబంధంలో చూడవచ్చు..
వ్యవసాయ మంత్రిత్వ శాఖ
రాష్ట్ర వ్యవసాయ శాఖ మంత్రులతో ,కేంద్ర వ్యవసాయ శాఖ మంత్రి వీడియో కాన్ఫరెన్స్ ద్వారా మాట్లాడిన అనంతరం
పలు నిర్ణయాలను రాష్ట్రాలు, కేంద్ర పాలిత ప్రాంతాలకు తెలిపిన కేంద్ర ప్రభుత్వం
ధరల మద్దతు పథకం  కింద పప్పులు, నూనెగింజల సేకరణ తీదీలను నిర్ణయించుకోనున్న రాష్ట్రప్రభుత్వాలు
లాక్ డౌన్ కారణంగా, పాడైపోయే పంట ఉత్పత్తులకు సంబంధించి గిట్టుబాటు ధర లభించే విధంగా మార్కెట్ ఇంటర్వెన్షన్ పథకాన్ని అమలు చేయాల్సిందిగా అన్ని రాష్ట్రాలు, కేంద్ర పాలిత ప్రాంతాలను కోరిన కేంద్ర ప్రభుత్వం
రైల్వేలు అన్ని ప్రధాన నగరాలకూ నిత్యావసర సరకులతో పాటు పాడైపోయే స్వభావం ఉన్న పండ్ల ఉత్పత్తులు, విత్తనాలు, పాలు, పాల ఉత్పత్తులను సరఫరా చేస్తున్నాయి.
కోవిడ్-19 మహమ్మారి నేపథ్యంలో లాక్డౌన్ కారణంగా రైతు , వ్యవసాయ కార్యకలాపాలకు సంబంధించిన సమస్యలపై చర్చించడానికి కేంద్ర వ్యవసాయ, సహకార , రైతు సంక్షేమ శాఖ మంత్రి శ్రీ నరేంద్ర సింగ్ తోమర్ అన్ని రాష్ట్రాలు కేంద్రపాలిత ప్రాంతాల వ్యవసాయశాఖ మంత్రులతో ఈరోజు వీడియో కాన్ఫరెన్స్ నిర్వహించారు.
(ఈ సమావేశం అనంతరం కేంద్ర ప్రభుత్వం పలు నిర్ణయాలు తీసుకుంది. వాటిని ఈరోజు అన్ని రాష్ట్రాలు, కేంద్ర పాలిత ప్రాంతాలకు తెలియజేశారు.
ధరల మద్దతు పథకం  కింద పప్పుధాన్యాలు, నూనె గింజల సేకరణ ప్రారంభ తేదీని ఆయా రాష్ట్రాలు నిర్ణయించుకోవచ్చని ప్రభుత్వం తెలిపింది. సేకరణ ప్రారంభించిన తేదీ నుండి 90 రోజుల వరకు సేకరణ కొనసాగుతుంది.
వ్యవసాయ, సహకార , రైతు సంక్షేమ శాఖ అన్ని రాష్ట్రాలు కేంద్ర పాలిత ప్రాంతాలకు మార్కెట్ ఇంటర్వెన్షన్ స్కీమ్ వివరాలను తెలిపింది. పాడైపోయే స్వభావం ఉన్న వ్యవసాయ, ఉద్యాన పంటలకు గిట్టుబాటు ధరలను నిర్ధారించడానికి వీలుగా వీటిని పంపింది. ఈ పథకాన్ని అమలు చేయాలని రాష్ట్రాలకు సూచించింది, ఇందులో 50శాతం  ఖర్చును భారత ప్రభుత్వం భరిస్తుంది. ఈ రోజు జారీ చేసిన సర్క్యులర్లో ఇందుకు సంబంధించిన సవివర మార్గదర్శకాలను రాష్ట్రాలకు పంపారు.
ఇతర ప్రగతి:
ప్రధాన మంత్రి కిసాన్ సమ్మన్ నిధి  పథకం కింద , సుమారు 7.92 కోట్ల రైతు కుటుంబాలకు లబ్ధి చేకూర్చారు ఇప్పటివరకు 15,841 కోట్ల రూపాయలు విడుదల చేశారు.
రాష్ట్ర ప్రభుత్వాలు , కేంద్ర పాలిత ప్రాంతాలకు ఏప్రిల్ 4, 2020 న కేంద్రం సూచనలు చేసింది. ఇది ప్రత్యక్ష మార్కెటింగ్ను సులభతరం చేస్తాయి. రైతులు , ఎఫ్పిఓలు ,సహకార సంస్థల నుండి ప్రత్యక్ష కొనుగోలుకు ఇది వీలు కల్పిస్తుంది. తమిళనాడు, కర్ణాటక, జార్ఖండ్ వంటి అనేక రాష్ట్రాలు ఇప్పటికే జారీ చేసిన సూచనలపై చర్యలు ప్రారంభించాయి
పాడైపోయే అవకాశం ఉన్న హార్టికల్చర్ ఉత్పత్తులు, విత్తనాలు, పాలు , పాల ఉత్పత్తులతో సహా అవసరమైన వస్తువులను సరఫరా చేయడానికి రైల్వే 109 టైమ్-టేబుల్ పార్శిల్ రైళ్లను ప్రవేశపెట్టింది. లాక్డౌన్ ప్రారంభమైన నాటి నుండి పార్సెల్ ప్రత్యేక రైళ్ల కోసం సుమారు 59 మార్గాలు  నోటిఫై చేశారు. దీనితో, భారతదేశంలోని దాదాపు అన్ని ముఖ్యమైన నగరాలకు అవసరమైన , పాడైపోయే స్వభావంగల వస్తువులను వేగంగా రవాణా చేయడానికి వీలు కలుగుతుంది. ఈ సేవలు మరింత పెంచనున్నారు.
లాజిస్టిక్స్ మాడ్యూల్ ను ఇ-నామ్ యాప్లో చేర్చారు. ఈ మాడ్యూల్ను రైతులు ,వ్యాపారులు ఉపయోగిస్తున్నారు . ఇప్పటికే 200 మందికి పైగా దీనిని ఉపయోగిస్తున్నారు.
మంత్రిమండలి
భారతదేశం, మొరాకో ల మధ్య సహకార అవగాహన ఒప్పందాన్ని ఆమోదించిన మంత్రివర్గం
భారతదేశం, మొరాకో దేశాల న్యాయవ్యవస్థ ల మధ్య పరస్పర సహకారాన్ని అభివృద్ధి చేయడం, ప్రోత్సహించడం మరియు బలోపేతం చేసే అవగాహన పూర్వక ఒప్పందాన్ని  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదించింది.
ప్రభావం:
భారతదేశం, మొరాకో దేశాల మధ్య న్యాయ మరియు ఇతర న్యాయ రంగాల లో సహకారాన్నిఈ ఆమోదం ప్రోత్సహిస్తుంది. అ౦తే కాకు౦డా, మౌలిక సదుపాయాలు మరియు సమాచార సాంకేతిక పరిజ్ఞానం లో జ్ఞాన మార్పిడి ని కూడా అనుమతిస్తుంది.
మానవ వనరుల అభివృద్ధి మంత్రిత్వ శాఖ
బాధిత సమూహాలకు నాణ్యమైన విద్య
అందించటానికి ప్రభుత్వం తీసుకున్న చర్యలు
ఆన్ లైన్/డిజిటల్ విద్యను పరోక్షంగా అందించినప్పటికీ అందరికీ సమానంగా అందించేందుకు కట్టుబడి ప్రభుత్వం అంకితభావంతో పనిచేస్తోంది. ’ స్వయం’ ద్వారా నాణ్యమైన ఆన్ లైన్ కోర్సులు నడుపుతూ, వాటిని స్వదేశీ పరిజ్ఞానంతో భారీ ఓపెన్ ఆన్ లైన్ కోర్సులు  ద్వారా రూపొందించింది. అయితే, ప్రతి ఒక్కరికీ ఇంటర్నెట్ందుబాటులో ఉండదు గనుక స్వయం ప్రభ ద్వారా విద్యామంత్రిత్వశాఖ 34 విద్యా సంబంధ చానల్స్ ద్వారా పాఠశాల, ఉన్నత విద్యాసంస్థల పాఠాలని బోధిస్తోంది. పాఠ్యాంశాల ఆధారంగా రూపొందించిన వీడియో పాఠాలను ప్రతిరోజూ ముందుగా నిర్దేశించిన ప్రణాళికకు అనుగుణంగా ప్రసారం చేయటం వలన విద్యార్థులు తమ వెసులుబాటును బట్టి చూడవచ్చు. పాఠశాల విద్యకు ఒక్కో తరగతికి ఒక్కో చానల్ ప్రత్యేకంగా కేటాయించారు. ఇదే కాకుండా సమగ్రమైన ఈ-విద్య అన్ని రకాల డిజిటల్/ఆన్ లైన్/ఆన్ ఎయిర్ విద్యను ఏకీకృతం చేసి అందించటం వలన బహుళమార్గాలలో విద్యను అందుకునే వీలుంది. ఆ చొరవలలో కొన్ని ఇలా ఉన్నాయి:
i.జాతీయ అక్రెడిటేషన్ లో 3.26 స్కోరుతో మొదటి వంద రాంకుల్లో ఉన్న ఉన్నత విద్యా సంస్థలు విశ్వవిద్యాలయాల గ్రాంట్ల సంఘం  నుంచి ఎలాంటి ముందస్తు అనుమతులూ లేకుండానే ఆన్ లైన్ కార్యకలాపాలు నిర్వహించుకోవచ్చు.
ii.సంప్రదాయ కోర్సులకు ఆన్ లైన్ పాఠ్యాంశాలను రెగ్యులర్ డిగ్రీ కోర్సులలో 20% నుంచి 40% వరకు పెంచారు.
iii. రాష్ట్రాలు, కేంద్రపాలిత ప్రాంతాలలో నాణ్యమైన ఈ-పాఠ్యాంసాలు అందించేందుకు వీలుగా జాతీయ డిజిటల్ మౌలికసదుపాయం ’దీక్ష’ రూపకల్పన జరిగింది. అన్ని తరగతులకూ పాఠ్యగ్రంథాలు అందుబాటులో ఉండేలా క్యు ఆర్ కోడ్ లో వాటిని చేర్చారు. ఆ విధంగా ఒకదేశం - ఒక డిజిటల్ వేదిక నినాదం సాకారమైంది.
iv. 1 నుంచి 12 తరగతులదాకా 12 చానల్స్ కు స్టడీ మెటీరియల్ కూడా ప్రయోగాత్మకంగా అందజేయబడింది. ఈ చానల్స్ ను పూర్తి స్థాయిలో నడపటానికి తగిన చర్యలు కూడా తీసుకుంటున్నారు.
v.రేడియో, కమ్యూనిటీ రేడియో, సిబిఎస్ఇ పాడ్ కాస్ట్-శిక్షావాణి లాంటివి విస్తృతంగా వాడుకుంటున్నారు.
vi. దృష్టి, వినికిడి లోపమున్నవారి కోసం ప్రత్యేకమైన ఈ-పాఠ్యాంశాలు రూపొందించి డిజిటల్ రూపంలో అందుకోగల సమాచార వ్యవస్థ  ద్వారా, ఎన్ ఐ ఎస్ వెబ్ సైట్/ యుట్యూబ్ ద్వారా సంకేత భాషలో అందుబాటులో ఉంచారు.
బాధిత సమూహాలను సైతం పరోక్ష విద్యనుంచి దూరం కాకుందా చూసేందుకు ప్రభుత్వం పైన పేర్కొన్న చర్యలు తీసుకుంది.
కేంద్ర మానవ వనరుల అభివృద్ధి శాఖా మంత్రి శ్రీ రమేశ్ పోఖ్రియాల్ ’నిశాంక్’ ఈ సమాచారాన్ని లిఖితపూర్వక సమాధానం రూపంలో లోక్ సభకు ఈరోజు అందజేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఖాదీ కోసం సెంటర్ ఆఫ్ ఎక్సలెన్స్
భారతీయ, అంతర్జాతీయ మార్కెట్లలో అత్యున్నత నాణ్యత కలిగి బేధం చూపగల ఖాదీ ఉత్పత్తులను ప్రభావవంతంగా రూపకల్పన, ఉత్పత్తి, మార్కెట్ చేయడానికి తోడ్పడేందుకు భారత ప్రభుత్వం ఖాదీ, గ్రామీణ పరిశ్రమల కమిషన్  ద్వారా నేషనల ఇనిస్టిట్యూట్ ఆఫ్ ఫ్యాషన్ టెక్నాలజీ , న్యూఢిల్లీ సాంకేతిక మద్దతుతో నిఫ్ట్ ఢిల్లీ  దాని నాలుగు ఉపకేంద్రాలైన గాంధీనగర్, కోల్కతా, షిల్లాంగ్, బెంగుళూరులలో సెంటర్ ఆఫ్ ఎక్సలెన్స్ ఫర్ ఖాదీ ని ఏర్పాటు చేస్తోంది. ఈ ప్రాజెక్టు కింద, ఖాదీ సంస్థలు ప్రతికృతి చేయడానికి వీలుగా సిఒఇకె ఒక నాలెడ్జ్ పోర్టల్ ఫర్ ఖాదీని ఏర్పాటు చేసి నమూనాలు,లక్షణాలతో స్కెచ్లను వారు చూసేందుకు వీలుగా అప్లోడ్ చేస్తోంది.
ప్రాజెక్టు లక్ష్యాలు ః
ఫ్యాషన్ సరళులకు/ రుతువులవారీగా రంగుల సూచనలతో నూతన వస్త్రాలను/ ఉత్పత్తులను సృష్టించడం.
జాతీయ, అంతర్జాతీయ మార్కెట్లలో ఉన్నత స్థాయి వర్గాలకు ఖాదీ వస్త్రాల, దుస్తుల నాణ్యత ప్రమాణాల ప్రచారం
నూతన ఖాదీ వస్త్రాలు, ఉత్పత్తుల చుట్టూ ఆసక్తికరమైన ఇతివృత్తాలను సృష్టించి బ్రాండింగ్, పబ్లిసిటీ చేయడం.
నూతన ఖాదీ ఉత్పత్తులకు విజువల్ వాణిజ్యం, ప్యాకేజింగ్.
ఖాదీ ఫ్యాషన్ షోలు, ప్రదర్శనలలో ఏర్పాటు చేయడం లేదా పాలు పంచుకోవడం ద్వారా అంతర్జాతీయ స్థాయిలో అందుబాటులోకి తేవడాన్ని పెంచడం.
దేశవ్యాప్తంగా పని చేస్తున్న ఖాదీ సంస్థలను బలోపేతం చేసేందుకు సిఒఎకె కింద తీసుకున్న చర్యల వివరాలు అనుబంధంలో చూడవచ్చు.
సెంటర్ ఆఫ్ ఎక్సలెన్స్ ఫర్ ఖాదీని ఏర్పాటు చేసేందుకు మంత్రిత్వ శాఖ రూ. 20.00 కోట్లను కేటాయించగా, అందులో 15.00 కోట్లు విడుదలయ్యాయి.
రహదారి రవాణా, హైవేల మంత్రిత్వ శాఖ
తెలంగాణ లో నాలుగు జాతీయ రహదారి పథకాలకు రేపు పునాదిరాయి వేయనున్న కేంద్ర మంత్రి శ్రీ నితిన్ గడ్కరీ
కేంద్ర రహదారి రవాణా మరియు హైవేలు, షిప్పింగ్, జల వనరులు, నదుల అభివృద్ధి, ఇంకా గంగా నది శుద్ధి శాఖ మంత్రి శ్రీ నితిన్ గడ్కరీ తెలంగాణ రాష్ట్రం లో నాలుగు జాతీయ రహదారి పథకాలకు రేపు పునాది రాయి వేయనున్నారు. హైదరాబాద్ లోని రామంతపూర్ లో గల హైదరబాద్ పబ్లిక్ స్కూల్ గ్రౌండ్స్ లో జరుగనున్న ఈ కార్యక్రమానికి ముఖ్యమంత్రి శ్రీ కె. చంద్రశేఖరరావు హాజరవుతారు.
1,523 కోట్ల రూపాయల వ్యయం తో చేపడుతున్న ఈ పథకాలలో, హైదరాబాద్ మరియు బెంగళూరు మధ్య గల ఎన్హెచ్ 44 లో ఆరాంగఢ్- శంషాబాద్ సెక్షను ను ఆరు దోవల రహదారిగా తీర్చిదిద్దడం, ఎన్హెచ్ 765డి లో హైదరాబాద్ ఔటర్ రింగ్ రోడ్డు నుండి మెదక్ వరకు ఉన్న భాగం యొక్క స్థాయిని పెంచడం, అంబర్పేట్- ఎక్స్ రోడ్స్ వద్ద నాలుగు దోవల ఫ్లయ్ ఓవర్ యొక్క నిర్మాణం పనులతో పాటు ఎన్హెచ్ 163 లో భాగమైన హైదరాబాద్-భూపాలపట్నం సెక్షను లో ఉప్పల్ మొదలు నారాపల్లి వరకు ఆరు దోవల ఎలివేటెడ్ కారిడార్ యొక్క నిర్మాణ పనులు కూడా కలసి ఉంటాయి.
సాంఘిక న్యాయం, మరియు సాధికారత మంత్రిత్వ శాఖ
నేశనల్ కమిశన్ ఫర్ సఫాయీ కర్మచారీస్ లో ఒక వైస్-చైర్ పర్సన్ పదవి తో పాటు ఒక సభ్యుడి పదవి ని కూడా ఏర్పాటు చేసేందుకు ఆమోదం తెలిపిన మంత్రివర్గం
నేశనల్ కమిశన్ ఫర్ సఫాయీ కర్మచారీస్ లో ఒక వైస్-చైర్ పర్సన్ పదవి ని మరియు ఒక సభ్యుడి పదవి ని ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ నిర్ణయం కమిశన్ కార్య కౌశలాన్ని మరింత మెరుగుపరచేందుకు మరియు లక్షిత సమూహం యొక్క శ్రేయం, ఇంకా అభివృద్ధి ల తాలూకు ఆశించిన లక్ష్యాలను నెరవేర్చేందుకు దోహదపడుతుంది.
పూర్వరంగం:
నేశనల్ కమిశన్ ఫర్ సఫాయీ కర్మచారీస్ అటు సఫాయీ కర్మచారి ల శ్రేయంతో పాటు ఇటు పారిశుధ్య పనివారి యొక్క శ్రేయస్సుకై కృషి చేస్తోంది. సఫాయీ కర్మచారి ల యొక్క అవకాశాలు మరియు స్థితిగతుల సంబంధిత సౌకర్యాలలోని అసమానతలను పారదోలే దిశగా పాటుపడడం దీని కర్తవ్యంగా ఉంది. చేతులతో పరిశుభ్రత పరిరక్షక శ్రమ చేసే వారందరికీ సమయబద్ధ ప్రాతిపదికన పునరావాసానికి పూచీ పడడం లో ఈ కమిశన్ ఒక ముఖ్య పాత్ర ను పోషిస్తోంది. ప్రొహిబిశన్ ఆఫ్ ఎంప్లాయ్మెంట్ ఏజ్ మాన్యువల్ స్కావెంజర్స్ అండ్ దెయిర్ రిహాబిలిటేశన్ యాక్ట్, 2013 లోని 31వ సెక్షన్ లో భాగంగా ఈ కమిషన్..చట్టం అమలును పర్యవేక్షించడం;చట్టం లోని నిబంధనల ఉల్లంఘనకు సంబంధించిన ఫిర్యాదుల పై విచారణ జరపడం ; ఇంకాచట్టం యొక్క పటిష్ట అమలు కై కేంద్ర ప్రభుత్వానికి మరియు రాష్ట్ర ప్రభుత్వాలకు సలహాలు ఇవ్వడం
అనేటటువంటి విధులను నిర్వర్తించవలసి ఉంది.
ఆర్థిక మంత్రిత్వ శాఖ
2019లో ఎస్ డబ్ల్యూ ఏ ఎం ఐ హెచ్ ఫండ్ ప్రారంభించినప్పటి నుండి 20,557 గృహాలను పూర్తి చేసింది
30 టైర్ 1 మరియు 2 నగరాల్లో వచ్చే 3 సంవత్సరాల్లో 81,000 గృహాలను పూర్తి చేయాలని ఫండ్ లక్ష్యాలు
ఫండ్ 26 ప్రాజెక్ట్ల నిర్మాణాన్ని పూర్తి చేస్తుంది. రూ. 35,000 కోట్లు కంటే ఎక్కువ ఆస్తుల నిర్మాణం చేస్తుంది
అందుబాటు ధర గృహల మరియు మధ్యతరగతి గృహాల కోసం  ప్రత్యేక విండో పెట్టుబడి నిధి I అనేది ఆర్థిక దివాళా తో కూడిన మరియు నిలిచిపోయిన నివాస ప్రాజెక్టులను పూర్తి చేయడం కోసం ప్రత్యేకంగా రూపొందించబడిన భారతదేశంలో అతిపెద్ద సామాజిక ప్రభావ నిధి.
ఈ ఫండ్ ను భారత ప్రభుత్వం ఆర్థిక మంత్రిత్వ శాఖ స్పాన్సర్ చేస్తుంది మరియు స్టేట్ బ్యాంక్ గ్రూప్ కంపెనీ అయిన ఎస్ బీ ఐ కాప్ వెంచర్స్ లిమిటెడ్ నిర్వహిస్తుంది. భారతదేశంలో లేదా ప్రపంచ మార్కెట్లలో ఈ ఫండ్కు గతంలో గానీ ఇప్పుడు గానీ పోల్చదగిన ఫండ్ లేదు.
రియల్ ఎస్టేట్ రెగ్యులేటరీ అథారిటీ  రిజిస్టర్డ్ రెసిడెన్షియల్ ప్రాజెక్ట్లను సరసమైన, మధ్య-ఆదాయ గృహాల కేటగిరీలో దివాళా తీసిన లేదా నిలిచిపోయిన గృనిర్మాణాన్ని పూర్తి చేయడానికి ప్రాధాన్యతా రుణ ఫైనాన్సింగ్ను అందించే లక్ష్యంతో ఇప్పటివరకు 15,530 కోట్లను సేకరించింది.
దాదాపు 130 ప్రాజెక్టులకు 12,000 కోట్లకు పైగా ఎస్ డబ్ల్యూ ఏ ఎం ఐ హెచ్ ఫండ్ ఇప్పటివరకు తుది ఆమోదం తెలిపింది. 2019లో ప్రారంభించబడిన ఈ ఫండ్, ఈ మూడు సంవత్సరాలలో, ఫండ్ 20,557 గృహాలను పూర్తి చేసింది మరియు 30 టైర్ 1 మరియు 2 నగరాల్లో వచ్చే మూడేళ్లలో 81,000 గృహాలను పూర్తి చేయాలని లక్ష్యంగా పెట్టుకుంది.
ఫండ్ మొదటిసారి నిర్మాణ రంగ ప్రవేశం చేసిన డెవలపర్లు, సమస్యాత్మక ప్రాజెక్ట్లతో స్థాపించబడిన డెవలపర్లు, ఆగిపోయిన ప్రాజెక్ట్ల పేలవమైన ట్రాక్ రికార్డ్ ఉన్న డెవలపర్లు, కస్టమర్ ఫిర్యాదులు మరియు ఎన్ పీ ఏ ఖాతాలు, వ్యాజ్య సమస్యలు ఉన్న ప్రాజెక్ట్లను కూడా పరిగణిస్తుంది కాబట్టి, ఇది కష్టాల్లో ఉన్న ప్రాజెక్ట్లకు రుణదాతగా పరిగణించబడుతుంది.
ప్రాజెక్ట్ వ్యయాలపై దృఢమైన పర్యవేక్షణ మరియు నియంత్రణ ఎస్ డబ్ల్యూ ఏ ఎం ఐ హెచ్ యొక్క పెట్టుబడి ప్రక్రియలో ప్రధానమైనవి, అదే విధంగా వేగంగా ప్రాజెక్ట్ పూర్తి చేయడానికి వీలు కల్పిస్తాయి. తరచుగా సంవత్సరాల తరబడి ఆలస్యమైన ప్రాజెక్ట్లలో ఫండ్ మెరుగైన వసూళ్ళు మరియు విక్రయాలకు కూడా ఉత్ప్రేరకంగా పనిచేస్తుంది.
ప్రమోటర్ల ట్రాక్ రికార్డ్ ఉన్నప్పటికీ బలమైనప్రాజెక్ట్ నియంత్రణలతో ఫండ్ 26 ప్రాజెక్ట్లలో నిర్మాణాన్ని పూర్తి చేయగలిగింది మరియు దాని పెట్టుబడిదారులకు రాబడిని అందించగలిగింది.
రూ. 35,000 కోట్లు కంటే ఎక్కువ గా విలువను లిక్విడిటీని విజయవంతంగా విడుదల చేయడం ద్వారా రియల్ ఎస్టేట్ మరియు ఇన్ఫ్రాస్ట్రక్చర్ రంగంలో అనేక అనుబంధ పరిశ్రమల వృద్ధిలో కూడా ఫండ్ కీలక పాత్ర పోషించింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పిఎం స్వనిధి పథకానికి ఆమోదించిన వ్యయం రూ .600 కోట్లు
చిరు వ్యాపారుల చట్టం, 2014 నియమాలు, పథకాలను రూపొందించడం ద్వారా సంబంధిత రాష్ట్రాలు / కేంద్రపాలిత ప్రాంతాలు అమలు చేస్తాయి
చిరు వ్యాపారుల సంఖ్య ఇప్పటివరకు 18,25,776
గృహనిర్మాణ, పట్టణ వ్యవహారాల మంత్రిత్వ శాఖ 2020 జూన్ 01 న ప్రధానమంత్రి వీధి వ్యాపారుల ఆత్మ నిర్భర్ నిధి పథకాన్ని  ప్రారంభించింది. దేశవ్యాప్తంగా 50 లక్షల మంది చిరు వ్యాపారులకు సంవత్సర కాలపరిమితి కింది 10,000 రూపాయల వరకు హామీ అవసరం లేని పెట్టుబడి వ్యయం కోసం రుణాలను అందించడం దీని లక్ష్యం. క్రమం తప్పకుండా రుణం తిరిగి చెల్లిస్తే 7% వడ్డీ రాయితీ రూపంలో ప్రోత్సాహకం నిర్దేశించిన డిజిటల్ లావాదేవీలను చేపట్టడానికి నెలకు 100 రూపాయలు కాష్ బ్యాక్ పొందే అవకాశం ఉంటుంది. ఇంకా, సకాలంలో లేదా ముందస్తు తిరిగి చెల్లించేటప్పుడు, అమ్మకందారులు వర్కింగ్ క్యాపిటల్ రుణం తదుపరి చక్రానికి మెరుగైన పరిమితితో అర్హత పొందుతారు. స్కీమ్ అడ్మినిస్ట్రేషన్ ప్రయోజనం కోసం, స్మాల్ ఇండస్ట్రీస్ డెవలప్మెంట్ బ్యాంక్ ఆఫ్ ఇండియా  సహకారంతో ఐటి ప్లాట్ఫామ్ ద్వారా ఎండ్-టు-ఎండ్ పరిష్కారం అభివృద్ధి చేయబడింది. ఈ పథకం కింద రుణ ప్రాసెసింగ్ 2020 జూలై 02 న ప్రారంభమైంది.
చిరు వ్యాపారుల  చట్టం, 2014 నియమాలు, తమ రాష్ట్రాల్లో పథకాలను రూపొందించడం ద్వారా సంబంధిత రాష్ట్రాలు / కేంద్రపాలిత ప్రాంతాలు అమలు చేస్తాయి. చట్టం నిబంధన ప్రకారం, టౌన్ వెండింగ్ కమిటీ, అదే వ్యవధిలో, పథకంలో పేర్కొన్న విధంగా, ప్రస్తుతమున్న చిరు వ్యాపారులందరిపై, దాని పరిధిలో ఉన్న ప్రాంతంలో ఒక సర్వేను నిర్వహించాలి. రాష్ట్రాలు / యుటిల సమాచారం ప్రకారం, ఇప్పటివరకు గుర్తించిన చిరు వ్యాపారుల సంఖ్య 18,25,776. రాష్ట్ర / కేంద్రపాలితర వారీగా వివరాలు అనుబంధం -1 వద్ద ఉన్నాయి.
దేశవ్యాప్తంగా పట్టణ ప్రాంతాల్లో విక్రయించే సుమారు 50 లక్షల మంది చిరు వ్యాపారులకు 1 సంవత్సర కాలపరిమితి కింద 10,000 రూపాయల వరకు పెట్టుబడి వ్యయం కింద హామీ అవసరం లేని రుణాలను సులభతరం చేయడమే పిఎం స్వనిధి లక్ష్యం.
పిఎం స్వనిధి పథకానికి రూ .600 కోట్లు కేటాయించారు. 2020 సెప్టెంబర్ 17 వరకు రాష్ట్ర / కేంద్రపాలిత ప్రాంతాల వారీగా స్వీకరించిన రుణ దరఖాస్తులు, రుణ మొత్తం మంజూరు చేసిన, పంపిణీ చేసిన వివరాలు ఒక ప్రకటన అనుబంధం -2లో ఉంది.
ఈ విషయాన్ని లోక్సభలో లిఖితపూర్వక సమాధానంలో గృహనిర్మాణ, పట్టణ వ్యవహారాల సహాయ మంత్రి  శ్రీ హర్దీప్ సింగ్ పూరి తెలియజేశారు.
ప్రధాన మంత్రి కార్యాలయం
రాజస్థాన్దివస్ సందర్భం లో రాజస్థాన్ ప్రజల కు శుభాకాంక్ష లు తెలిపిన ప్రధాన మంత్రి
రాజస్థాన్ దివస్ సందర్భం లో ప్రధాన మంత్రి శ్రీ నరేంద్ర మోదీ రాజస్థాన్ ప్రజల కు శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘శౌర్యం, స్వాభిమానం మరియు బలిదానం లతో నిండిన చరిత్రాత్మకమైనటువంటి గడ్డ రాజస్థాన్ లో నివసిస్తున్న అందరి కి రాజస్థాన్ దివస్ నాడు ఇవే కోటి కోటి శుభకామన లు. రాష్ట్రం ప్రగతి పథం లో మరింత గా పురోగమించాలి. ఇదే నేను ఆకాంక్షిస్తున్నది.’’ అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
చౌకగా కరోనావైరస్ పరీక్షల పరికరం రూపకల్పన
కరోనావైరస్ పరీక్షకు భారత వైద్య పరిశోధనామండలి  ఒక సరికొత్త పరికరాన్ని సిఫార్సు చేసింది. రివర్స్ ట్రాన్స్ క్రిప్షన్ పాలిమెరేజ్ చైన్ రియాక్షన్ గా పిలిచే ఈ చౌక విధానపు సరికొత్త పరీక్షా పరికరాన్ని సెంటర్ ఫర్ మాలిక్యులార్ బయాలజీ  కి చెందిన పరిశోధకులు రూపొందించారు. ఇప్పటివరకు వాడుతున్న ప్రామాణిక పరికరాలతో దీని పనితీరును సిసిఎంబి బృందం పరీక్షించి చూసింది. తుదిఫలితాలు సంతృప్తికరంగా ఉన్నట్టు తేల్చింది..
(రెండు రకాల పరీక్షలనూ పోల్చి చూసినప్పుడు ప్రామాణిక పరీక్షా పరికరాల సామర్థ్యం తక్కువగా ఉందని, వాస్తవంలో కేవలం 50% మాత్రమే ఫలితాలు ఇవ్వగగింది. అయితే, దీనికి కారణం ఎక్కువ శాంపిల్స్ లో వైరస్ తక్కువగా ఉండటం కూడా కావచ్చునని తేల్చారు. అందువలన వైరస్ ను గుర్తించటంలో సామర్థ్యాన్ని పరీక్షించటంలో అక్కడి వాతావరణం కూడా ముఖ్యమని ఈ అంశం వెల్లడించింది.
" మేం రూపొందించి అభివృద్ధి చేసిన ప్రొటోకాల్ ను పరీక్షించాం. నాలుగు రకాల లక్షణాల ఆధారంగా పరీక్షించే ఏర్పాటు ఇందులో ఉంది. వ్యక్తిగతమైన లక్షణాలను పరీక్షించటానికి ఆర్ ఎన్ ఎ ను విడదీయకుండా పరీక్షించగలగటం దీని ప్రత్యేకత" అని ఇండియా సైన్స్ వైర్ తో మాట్లాడుతూ సిసిఎంబి డైరెక్టర్ రాకేశ్ మిశ్రా అన్నారు.
"గొంతులో నుంచి తీసే స్వాబ్ శాంపిల్స్ నుంచి వేరు చేసిన ఆర్ ఎన్ ఎ శాంపిల్స్ ను గతంలో పరీక్షించేవారు. అయితే, ఇప్పుడు ఈ సరికొత్త విధానం ద్వారా చేసిన పరీక్షలను పోల్చి చూశాం. రెండ్ఉ రకాల పరీక్షల ఫలితాలనూ గమనించినప్పుడు కొత్త విధానం పాజిటివ్ గా నిర్థారణ అయిన కేసుల్లో 90% కేసులను గుర్తించగలిగింది. అదే సమయంలో గతంలో నెగటివ్ అని నిర్థారించిన శాంపిల్స్ లో 13% పాజిటివ్ గా కూడా తేల్చింది. అందువల్ల సమర్థత రీత్యా కూడా ఈ కొత్త విధానం తగినదేనని తేలింది. ప్రామాణిక విధానంలో దాదాపు 50% కేసులు మొదటి పరీక్షలోనే ఫలితాలు ఇవ్వలేకపోవచ్చు. కానీ ఇప్పుడు రూపొందించిన విధానంలో ఫలితాలు మెరుగ్గా ఉంటాయి" అన్నారు.
"ఈ కొత్త పరీక్ష ఐసిఎంఆర్ ఆమోదం కోసం ఎదురు చూస్తోంది. ప్రామాణిక పరీక్షల పరికరాలు అందుబాటులో లేని చోట దీన్ని వాడి చూడాల్సిందిగా ఐసిఎంఆర్ ను కోరతాం" అని డాక్టర్ మిశ్రా అన్నారు.
భారత పోటీ ప్రోత్సాహక సంఘం
ప్యుగోట్ ఎస్.ఏ. మరియు ఫియట్ క్రిస్లర్ ఆటోమైబైల్స్ ఎన్.వి. మధ్య ప్రతిపాదిత విలీనాన్ని ఆమోదించిన సి.సి.ఐ.
ప్యుగోట్ ఎస్.ఎ. మరియ ఫియట్ క్రిస్లర్ ఆటోమొబైల్స్ ఎన్.వి.ల మధ్య ప్రతిపాదిత విలీనాన్ని కాంపిటీషన్ కమిషన్ ఆఫ్ ఇండియా  ఆమోదించింది. ప్రతిపాదిక కలయిక ప్యుగోట్ ఎస్.ఏ.  మరియు ఫియట్ క్రిస్లర్ ఆటోమొబైల్స్ ఎన్.వి.  మధ్ విలీనానికి సంబంధించినది.
పి.ఎస్.ఏ. అనేది ఫ్రాన్స్ లో విలీనం చేయబడి బహిరంగంగా జాబితా చేయబడిన పరిమిత బాధ్యత సంస్థ. ఇది ఫ్రెంచ్ ఆధారిత సమూహం యొక్క హోల్డింగ్ కంపెనీ. ఇది ప్రధానంగా ఒరిజినల్ పరికరలా తయారు దారు. అంతే గాక మోటారు వాహనాలు, కార్లు మరియు తేలిక పాటి వాణిజ్య వాహనాలైన ప్యుగోట్, సిట్రోయెన్, ఒపెల్, వోక్స్హాల్ మరియు డి.ఎస్. బ్రాండ్లకు సంబంధించిన డీలర్. ఇది మోటారు వాహనాలు సముపార్జనకు ఫైనాన్సింగ్ సొల్యూషన్స్ మరియు మొబిలిటి సర్వీసులు మరియు ఇతర సొల్యూషన్స్ వంటి సహాయక సేవలను కూడా అందిస్తుంది.
ఎఫ్.సి.ఏ. అనేది పరిమిత బాధ్యత కలిగిన ఒక పబ్లిక్ కంపెనీ. లండన్ లో ప్రధాన కార్యాలయం ఉంది. నెదర్లాడ్స్ చట్టాల ప్రకారం విలీనం చేయడంతో పాటు నిర్వహించబడింది. ప్రపంచ వ్యాప్తంగా వాహనాలు, విడి భాగాలు మరియు ఉత్పత్తి వ్యవస్థల రూపకల్పన, ఇంజనీరింగ్, తయారీ, పంపిణీ మరియు అమ్మకాల్లో నిమగ్నమైన గ్లోబల్ ఆటోమోటివ్ గ్రూప్ ఇది.
సి.సి.ఐ. వివరణాత్మక క్రమానికి సంబంధించిన అంశాలను ఇక్కడ చూడవచ్చు.
(Visitor Counter : 158
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్రీయ భండార్ తయారు చేసిన 4900 ప్రొటెక్టివ్ కిట్లను వైద్య మరియు పోలీసు సిబ్బంది ఉపయోగం కోసం అందజేసిన మంత్రి డాక్టర్ జితేంద్ర సింగ్
దేశంలో కోవిడ్-19 వైరస్ మహమ్మారి వ్యాప్తిని కట్టడి చేసేందుకు గాను వైద్య మరియు పోలీసు సిబ్బంది వారు చేస్తున్న నిస్వార్థ సేవలను ఈశాన్య ప్రాంత అభివృద్ధి శాఖ సహాయ మంత్రి , పీఎంఓ, సిబ్బంది, ప్రజా పిర్యాధులు, పెన్షన్లు, అణుశక్తి-అంతరిక్ష శాఖల సహాయ మంత్రి డాక్టర్ జితేంద్ర సింగ్ ప్రశంసించారు. కేంద్రీయ బండార్ వారు శానిటైజర్, హ్యాండ్ వాష్ మొదలైన వాటితో రూపొందించిన మొత్తం 4900 కోవిడ్-19 వైరస్ నుంచి రక్షణనిచ్చే కిట్లను వైద్య మరియు పోలీసు సిబ్బంది నిమిత్తం అందజేశారు. వైద్య మరియు పోలీసు సిబ్బంది అందిస్తున్న సేవల ప్రశంసతకు చిహ్నంగా వారి ఉపయోగార్థం వీటిని అందజేశారు. మంత్రి నివాసంలో జరిగిన ఒక కార్యక్రమంలో డాక్టర్ జితేంద్ర సింగ్ ఈ కిట్లను ఆరోగ్య మంత్రిత్వ శాఖ అధికారులు, ఢిల్లీ పోలీసు ప్రతినిధులకు అప్పగించారు. సామాజిక దూరానికి సంబంధించి నిబంధనలను పూర్తిస్థాయిలో అమలుపరుస్తూ ఈ కార్యక్రమం నిర్వహించబడింది.
(ప్రధాన మంత్రి పిలుపు మేరకు పలు చర్యలు..
ఈ సందర్భంగా డాక్టర్ జితేంద్ర సింగ్ మీడియాతో మాట్లాడుతూ గత కొన్ని వారాలుగా దేశం కరోనా మహమ్మారికి వ్యతిరేక యుద్ధంలో పాల్గొంటోందని అన్నారు. దేశంలో లాక్డౌన్ కారణంగా విధించిన నిబంధనలను అనుసరించి చాలా మంది పౌరులు తమ ఇండ్లకే పరిమితం ఉండగా.. కొంత మంది వ్యక్తులు, వైద్య మరియు పోలీసు సిబ్బంది ఈ క్లిష్ట సమయాల్లో వారి సాధారణ విధిని మించి నిస్వార్థంగా సేవలు అందిస్తున్నారని అన్నారు. కోవిడ్ 19 మహమ్మారి వ్యాప్తి నేపథ్యంలో భారత ప్రధాన మంత్రి పిలుపుకు స్పందిస్తూ లాక్డౌన్ ప్రకటించినప్పటి నుంచి కేంద్ర సిబ్బంది, ప్రజా ఫిర్యాదులు, పెన్షన్లు మరియు ఈశాన్య ప్రాంత అభివృద్ధి శాఖలు వరుస వివిధ చర్యలు తీసుకుంటు వస్తున్నాయని అన్నారు. పర్సనల్ అండ్ ట్రైనింగ్ డిపార్ట్మెంట్ ఆధ్వర్యపు కేంద్రీయ భండార్ సంక్షేమ ప్రాజెక్టు వినియోగదారులకు నిత్యావసర వస్తువులు, అత్యవసర వస్తువులను నిరంతరాయంగా సరఫరా చేస్తోంది. ఇటీవలే తినదగిన మరియు ఇంట్లోకి కావాల్సిన నిత్యవసర వస్తువులతో కేంద్రీయ భండార్ తయారు చేసిన దాదాపు 2200 ఎసెన్షియల్ కిట్లను అవసరమైన కుటుంబాలకు పంపిణీ చేసేందుకు గాను ఈ నెల మొదటి వారంలో డాక్టర్ జితేంద్ర సింగ్ సెంట్రల్ ఢిల్లీకి చెందిన సివిల్ లైన్స్కు చెందిన డీఎం  మరియు ఎస్డీఎంలకు అందజేశారు.
ప్రధాన మంత్రి కార్యాలయం
జపాన్ ప్రధాని శ్రీ ఫుమియో కిశిదా తో టెలిఫోన్ లో మాట్లాడిన ప్రధాన మంత్రి శ్రీ నరేంద్ర మోదీ
జపాన్ ప్రధాని శ్రీ ఫుమియో కిశిదా తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
జపాన్ ప్రధాని గా పదవీబాధ్యతల ను స్వీకరించినందుకు గాను శ్రీ కిశిదా కు ప్రధానమంత్రి అభినందనల ను, శుభాకాంక్షల ను తెలియజేశారు.
భారతదేశాని కి, జపాన్ కు మధ్య గల ప్రత్యేకమైనటువంటి వ్యూహాత్మక, ప్రపంచ భాగస్వామ్యం శరవేగం గా పురోగమిస్తుండడం పట్ల ఇరువురు నేత లు సంతోషాన్ని వ్యక్తం చేశారు. హై-టెక్నాలజీ రంగం లోను, భవిష్యత్తు లో రూపుదాల్చగల ఇతర రంగాలు సహా అనేక రంగాల లో సహకారాన్ని మరింత గా పెంపొందించుకొనేందుకు ఆస్కారం ఉందంటూ వారు అంగీకారాన్ని వ్యక్తం చేశారు. ఇతోధిక పెట్టుబడి ని పెట్టడం ద్వారా భారతదేశం లో ఆర్థిక సంస్కరణ ల నుంచి ప్రయజనాన్ని పొందవలసిందంటూ జపాన్ కంపెనీల ను ప్రధాన మంత్రి ఆహ్వానించారు.
ఇండో- పసిఫిక్ రీజియన్ లో భారతదేశానికి, జపాన్ కు మధ్య పటిష్ట సహకారాన్ని గురించి, దృష్టికోణాల లో సామంజస్యం పెరుగుతుండడాన్ని గురించి కూడా ను నేత లు చర్చించారు. ఈ విషయం లో క్వాడ్ ఫ్రేమ్ వర్క్ లో భాగం గా సహకారం సంబంధి ప్రగతి ని వారు సమీక్షించారు.
ఒక ద్వైపాక్షిక శిఖర సమావేశం లో పాలుపంచుకోవడం కోసం వీలయినంత త్వరలో భారతదేశాన్ని సందర్శించేందుకు రావలసిందంటూ శ్రీ కిశిదా కు ప్రధాన మంత్రి ఆహ్వానం పలికారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
రైతులకు ‘డిమాండ్ ఆధారిత టెలీ అగ్రికల్చర్ సలహా’లను అందించడానికి డిజిటల్ ఇండియా కార్పొరేషన్ & ఇండియన్ కౌన్సిల్ ఆఫ్ అగ్రికల్చరల్ రీసెర్చ్ అవగాహన ఒప్పందం కుదుర్చుకున్నాయి.
స్థానిక పరిస్థితులకు అనుగుణంగా 'డిమాండ్ ఆధారిత టెలీ అగ్రికల్చర్ సలహాలను’ అందించడం ద్వారా రైతులకు సౌకర్యాలు కల్పించడానికి, ఇండియన్ కౌన్సిల్ ఆఫ్ అగ్రికల్చరల్ రీసెర్చ్ , వ్యవసాయ రైతు సంక్షేమ మంత్రిత్వ శాఖ డిజిటల్ ఇండియా కార్పొరేషన్ , ఎలక్ట్రానిక్స్ & ఇన్ఫర్మేషన్ టెక్నాలజీ మంత్రిత్వ శాఖలు అవగాహనా ఒప్పందంపై సంతకం చేశాయి. ఢిల్లీలోని కృషి భవన్లో బుధవారం ఈ ఒప్పందం కుదిరింది. ఈ కార్యక్రమానికి ఐకార్ సెక్రటరీ  & డైరెక్టర్ జనరల్, డాక్టర్ సంజయ్ కుమార్ సింగ్, అదనపు కార్యదర్శి  & కార్యదర్శి  డిఐసి మేనేజింగ్ డైరెక్టర్ & సీఈఓ అభిషేక్ సింగ్ అధ్యక్షత వహించారు. ఐకార్ డిప్యూటీ డైరెక్టర్ జనరల్  డాక్టర్ ఎకె సింగ్, డిఐసి సీనియర్ డైరెక్టర్  డాక్టర్ వినయ్ ఠాకూర్, ఐకార్ అసిస్టెంట్ డైరెక్టర్ జనరల్  డాక్టర్ అనిల్ రాయ్, ఐకార్ ఏడీజీ  డాక్టర్ రణధీర్ సింగ్ పోస్వాల్ , ప్రిన్సిపల్ రీసెర్చ్ సైంటిస్ట్, డిఐసి డాక్టర్ టిఎస్ అనురాగ్, డీఐసీ ప్రిన్సిపల్ సాఫ్ట్వేర్ డెవలపర్ అన్షుల్ పోర్వాల్, డిఐసి ప్రముఖులు కార్యక్రమంలో పాల్గొన్నారు.
డిఐసి ప్రస్తుత ఇంటరాక్టివ్ సమాచార వ్యాప్తి వ్యవస్థ  వేదికను ఐకార్ ప్రతిపాదిత కిసాన్ సారథి కార్యక్రమంతో ఐకార్ నెట్వర్క్ ద్వారా అమలు చేయడం ద్వారా దేశవ్యాప్తంగా పెద్ద సంఖ్యలో రైతులను చేరుకోవడం ఈ ఎంఓయు లక్ష్యం. స్థానికంగా వివిధ వ్యవసాయ కార్యకలాపాలకు తోడ్పడటానికి మల్టీ మీడియా, మల్టీ–-వే అడ్వైజరీ కమ్యూనికేషన్ సిస్టమ్ను స్థాపిస్తారు. దీనిని నిర్వహించడానికి ఐసీటీ ప్లాట్ఫారమ్లను అభివృద్ధి చేస్తారు. దీనిని అమలు చేయడానికి ఐకార్, డిఐసి సహకరిస్తాయి. ఇంటరాక్టివ్ ఇన్ఫర్మేషన్ వ్యాప్తి వ్యవస్థ ను ఐకార్ లో మోహరిస్తారు. ఇది పుష్-అండ్ పుల్-బేస్డ్ సిస్టమ్. మొబైల్ ఫోన్లు ఉపయోగించి రైతుల నుండి వ్యవసాయానికి సంబంధించిన సమాచారాన్ని తీసుకోవచ్చు. రైతులకు కోరినట్టుగా వ్యక్తిగత అవసరాల ఆధారిత సమాచారాన్ని ఐఐడిఎస్ అందిస్తుంది. వారి ప్రశ్నలకు ప్రతిస్పందించేటప్పుడు, నిపుణులు రైతుల సమాచారాన్ని తీసుకుంటారు. దీనివల్ల ఆయా నిపుణులు రైతులు లేవనెత్తిన సమస్యలను లేదా క్షేత్ర సమస్యలను మెరుగైన రీతిలో అర్థం చేసుకోగలుగుతారు  రైతుకు వ్యక్తిగతీకరించిన పద్ధతిలో త్వరితగతిన తగిన పరిష్కారాలను అందిస్తారు. ప్రస్తుతం ఐఐడిఎస్ ప్లాట్ఫాంను ఈశాన్య రాష్ట్రాల్లో, ఆంధ్రప్రదేశ్ లో, తెలంగాణలో మోహరించారు. ఐసిఎఆర్తో ఈ అవగాహన ఒప్పందం వల్ల వీటిని దేశవ్యాప్తంగా విస్తరించనున్నారు. ఐసీటీ ప్లాట్ఫామ్ను అభివృద్ధి చేయడానికి, హోస్టింగ్ చేయడానికి, నిర్వహించడానికి డిఐసి మొత్తం సాంకేతిక పరిష్కారాలను అందించనుంది. ఐకార్ విస్తరణ సేవల నెట్వర్క్ ద్వారా కృషి విజ్ఞాన్ కేంద్రాలు , వివిధ పరిధుల్లోని నిర్దిష్ట పరిశోధనా సంస్థలు వ్యవసాయ విశ్వవిద్యాలయాల నెట్వర్క్ మొదలైన వాటి ద్వారా దశలవారీగా మొత్తం కార్యకలాపాలను నిర్వహిస్తుంది. పర్యవేక్షిస్తుంది.
(Visitor Counter : 161